Årsberetning for Den norske historiske forening (HIFO), avdeling Rogaland 

1.
Årsmøte med valg

Årsmøtet ble holdt 10. mai 2005 kl. 1900 på Stavanger Sjøfartsmuseum. 

10 medlemmer var til stede. 

Følgende medlemmer til styret ble enstemmig valgt: 

Styremedlemmer for to år: 
Roald Berg (gjenvalg)

Styremedlem for to år:
Bente Midjås (ny)

Vararepresentant for ett år: Dan Dyrli Daatland (gjenvalg)

Vararepresentant for ett år: Øystein Nilsen (gjenvalg)

Anne Tove Austbø og Trude Meland ble på årsmøtet i 2004 valgt som styrerepresentanter for to år, og var ikke på valg.

Revisor for ett år:

Jørg Eirik Waula (gjenvalg)

Valgkomité for ett år: Olav Tysdal, Ole kalllelid og Nils Olav Tysdal

2
Regnskap

Regnskapet for 2004 var uavsluttet grunnet manglende oppgjør fra konferansestedet for høstseminaret 2004. Selv etter flere purringer mottok HIFO-Rogaland aldri regning for leie av lokaler og bespisning under seminaret. Eierne gikk siden konkurs. Årsmøtet godkjente regnskapet under forutsetning av at den forsinkede revisjonsrapporten ikke hadde vesentlige merknader. Årsmøtet ba om at det nye styret konsulterte revisor vedrørende spørsmålet om å avslutte oppgjøret for høstseminaret 2004. Revisor anbefalte styret å ”fryse” den ubetalte summen for tre år, i påvente av eventuelle krav. 

Etter årsmøtet holdt universitetslektor Reidar Østerhaug, UiS, foredraget ”Pietister og filantropi i Stavanger på 1800-tallet – eksemplet Josephines Stiftelse”.  

3.
Aktivitet 

Det ble avholdt 4 styremøter i 2005  (01.03, 03.05, 23.08 og 04.10) 

Det niende høstseminaret i Rogaland ble arrangert 21.- 22. oktober på Utstein kloster og samlet 22 deltakere. Hovedtema var ”Den sosialdemokratiske tidsalder” og ”Norsk klosterhistorie”. I tillegg stod den faste posten ”Hva skjer i historiefaget i Rogaland” på programmet. Se vedlagte referat.

4.
Representasjon i HIFO’s nasjonale styre

Eva Jakobsson gikk ut av HIFO’s nasjonale styre etter to års representasjon (perioden 2003-2005). Anne Tove Austbø ble valgt av HIFO’s årsmøte i Trondheim som ny representant fra Rogaland for perioden 2005-2007.

5.
Medlemmer

HIFO-Rogaland hadde i 2005 48 medlemmer.

